Ettepanek: NÕUKOGU OTSUS, millega tunnistatakse kehtetuks 7. juuni 2010. aasta otsus 2010/371/EL, millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga /* COM/2014/0145 final - 2014/0082 (NLE) */





SELETUSKIRI Pärast ühelt poolt Aafrika, Kariibi mere ja Vaikse ookeani piirkonna riikide rühma liikmete ning teiselt poolt Euroopa Ühenduse ja selle liikmesriikide vahel 23. juunil 2000 Cotonous alla kirjutatud[1] ja 22. juunil 2010 Burkina Fasos Ouagadougous muudetud koostöölepingu[2] (edaspidi „AKV-ELi partnerlusleping”) artikli 96 alusel peetud nõupidamise lõpuleviimist otsustas Euroopa Liidu Nõukogu 7. juunil 2010 võtta Madagaskari Vabariigi suhtes asjakohased meetmed (2010/371/EL)[3]. Seda otsust pikendati ja muudeti nõukogu otsustega 2011/324/EL,[4] 2011/808/EL[5] ja 2012/749/EL[6]. Viimasega nähakse ette, et asjaomased meetmed kehtivad „ajani, kui nõukogu otsustab komisjoni ettepaneku põhjal, et usaldusväärsed valimised on toimunud ja et Madagaskaril on taastatud põhiseaduslik kord [---]”. Ettepanek tunnistada nõukogu otsus kehtetuks põhineb kooskõlas AKV-ELi partnerluslepingu artikliga 96[7] asjaolul, et asjaomaste meetmete säilitamise põhjus (üleminekuinstitutsioonide tegevus pärast 2009. aasta põhiseadusevastast riigipööret) on kõrvaldatud. Usaldusväärsete parlamendi- ja presidendivalimiste toimumine 2013. aasta 25. oktoobril ja 20. detsembril, ametlike tulemuste väljakuulutamine 2014. aasta 17. jaanuaril ja 6. veebruaril ning uute valitud institutsioonide töölehakkamine näitavad, et Madagaskaris on põhiseaduslik kord taastatud. Liidu välisasjade ja julgeolekupoliitika kõrge esindaja Catherine Ashton väljendas valimisprotsessi kulgemise üle rahulolu ja heameelt[8]. Seega on täidetud kõik tingimused, et EL saaks täita Madagaskari suhtes võetud kohustusi, mis on sätestatud nõukogu otsuse 2011/808/EL lisas, ja et nõukogu saaks kehtiva otsuse kehtetuks tunnistada. Ajutiste meetmete lõpetamisega saadab EL Madagaskarile ning kõigile rahvusvahelistele partneritele, eelkõige partneritele Aafrikas, selge ja tugeva poliitilise signaali oma toetuse kohta algaval kriisijärgsel ajastul, mis võimaldab ELi ja Madagaskari koostöösuhetel normaliseeruda. 2014/0082 (NLE) Ettepanek: NÕUKOGU OTSUS, millega tunnistatakse kehtetuks 7. juuni 2010. aasta otsus 2010/371/EL, millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse ühelt poolt Aafrika, Kariibi mere ja Vaikse ookeani piirkonna riikide rühma liikmete ning teiselt poolt Euroopa Ühenduse ja selle liikmesriikide vahel 23. juunil 2000 Cotonous alla kirjutatud koostöölepingut,[9] mida on muudetud 22. juunil 2010 Burkina Fasos Ouagadougous[10] (edaspidi „AKV-ELi partnerlusleping”), eriti selle artiklit 96, võttes arvesse nõukogus kokku tulnud liikmesriikide valitsuste esindajate sõlmitud, AKV-ELi partnerluslepingu rakendamiseks võetavaid meetmeid ja järgitavaid menetlusi käsitlevat sisekokkulepet,[11] eriti selle artiklit 3, võttes arvesse Euroopa Komisjoni ettepanekut, liidu välisasjade ja julgeolekupoliitika kõrge esindaja nõusolekul ning arvestades järgmist: (1) 7. juuni 2010. aasta otsus 2010/371/EL,[12] millega lõpetatakse AKV‑ELi koostöölepingu artikli 96 kohane nõupidamine Madagaskari Vabariigiga, võeti vastu selleks, et rakendada asjakohaseid meetmeid pärast kõnealuse lepingu artiklis 9 nimetatud oluliste osade rikkumist. (2) Kõnealuste meetmete kohaldamisaega pikendati 30. mai 2011. aasta otsusega 2011/324/EL[13] kuni 6. detsembrini 2011, seda muudeti ja pikendati 5. detsembri 2011. aasta otsusega 2011/808/EL[14] kuni 5. detsembrini 2012 ning pikendati 3. detsembri 2012. aasta otsusega 2012/749/EL[15] määramata ajani: „ajani, kui nõukogu otsustab komisjoni ettepaneku põhjal, et usaldusväärsed valimised on toimunud ja et Madagaskaril on taastatud põhiseaduslik kord [---]”. (3) Parlamendi- ja presidendivalimised toimusid 25. oktoobril ja 20. detsembril, tulemused kuulutati ametlikult välja 2014. aasta 17. jaanuaril ja 6. veebruaril ning uued valitud institutsioonid on alustanud tööd, mis näitab, et Madagaskaris on põhiseaduslik kord taastatud. 7. veebruaril 2014 väljendas liidu välisasjade ja julgeolekupoliitika kõrge esindaja Catherine Ashton valimisprotsessi kulgemise üle rahulolu ja heameelt[16]. (4) Tingimused on täidetud (usaldusväärsete parlamendi- ja presidendivalimiste toimumine, ametlike tulemuste väljakuulutamine ning uute valitud institutsioonide töölehakkamine, mis näitavad, et Madagaskaris on põhiseaduslik kord taastatud), mistõttu saab EL täita Madagaskari suhtes võetud kohustusi, mis on sätestatud nõukogu otsuse 2011/808/EL lisas (artikli 96 kohane otsuse kehtetuks tunnistamine), ning seetõttu tuleb kehtiv otsus kehtetuks tunnistada, ON VASTU VÕTNUD KÄESOLEVA OTSUSE: Artikkel 1 Nõukogu 7. juuni 2010. aasta otsus 2010/371/EL, millega lõpetatakse AKV‑ELi koostöölepingu artikli 96 kohane nõupidamine Madagaskari Vabariigiga, tunnistatakse kehtetuks. Artikkel 2 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja [1] EÜT L 317, 15.12.2000, lk 3. [2] ELT L 287, 4.11.2010, lk 3. [3] ELT L 169, 3.7.2010, lk 13. [4] ELT L 146, 1.6.2011, lk 2. [5] ELT L 324, 7.12.2011, lk 1. [6] ELT L 333, 5.12.2012, lk 46. [7] Cotonou lepingu artikli 96 lõike 2 punkti a neljanda lõigu teine lause: „Need meetmed tühistatakse niipea, kui nende võtmise põhjused on kõrvaldatud.” [8] Vt Catherine Ashtoni pressiesindaja 7. veebruari 2014. aasta avaldus. [9] EÜT L 317, 15.12.2000, lk 3. [10] ELT L 287, 4.11.2010, lk 3. [11] EÜT L 317, 15.12.2000, lk 376. [12] ELT L 169, 3.7.2010, lk 13. [13] ELT L 146, 1.6.2011, lk 2. [14] ELT L 324, 7.12.2011, lk 1. [15] ELT L 333, 5.12.2012, lk 46. [16] Vt Catherine Ashtoni pressiesindaja 7. veebruari 2014. aasta avaldus.